Kyk na mandjie “100 Bybelstories – Vir Kinders (Hardeband)” is in jou mandjie geplaas.
Skrywer, Gedrukte Boeke, Kinder- en Jeugboeke, Kinderbybelsstories, Kinders 6-10, Samestelling, Voelgoedboeke JY LEES NOU Riana Nel oor swangerskap, haarverlengings en aanlyn optredes
FOTO Instagram / Riana Nel.
Ons mis ons gunstelingsangers op die verhoog en die SARIE-skoonheidspan wou by Riana Nel hoor hoe dit met haar gaan. Sy het ook ons skoonheidsvrae beantwoord en van haar velsorg-, grimeer- en haargeheime verklap.
Keer op keer bereik Riana se albums platinumstatus, iets wat volgens haar te danke aan genade is. Verlede jaar het sy weekliks op die kassie as mentor in die gewilde The Voice verskyn. In Maart vanjaar het sy haar derde seuntjie net voor die nasionale inperking verwelkom. “Ek het geboorte gegee net voor die lockdown en wens sy ouma en oumie kon hom vashou.”
A post shared by RIANA NEL (@riananelofficial) on Mar 24, 2020 at 8:12am PDT
Riana is dankbaar vir die tyd saam met haar gesin. “Tyd saam met my man en kinders is presies waarvoor ek so gehoop het. Daar is mense en dinge wat ek mis, maar ek hou van ons nuwe roetine. Ons maak ’n vuurtjie in die aand en speel op die gras. My babatjie is nou agt weke oud en dit is maar bedrywig. Mens kry gou ’n ritme en dan is dit beter.”
Nie net het sy haar hande vol met drie kinders nie, maar sy skryf steeds liedjies en het private aanlyn optredes saans. So wanneer die kinders slaap, benut Riana haar tyd goed.
Eerste private zoom optrede wat vet pret! #lockdownshows
A post shared by RIANA NEL (@riananelofficial) on Apr 22, 2020 at 1:35pm PDT
“Elke dag is opwindend as ek gaan sit om liedjies te skryf vir mense wat hul stories vir my gestuur het. Hulle deel baie diep verhale en ek probeer dit vir hulle in ’n lied sit. Ek het al liedjies geskryf vir toekomstige mans en herdenkings. Dan ook vir mense wat iemand verloor het en babatjies wat net tot 28 weke geleef het. Dis amazing om deel te raak van hul stories. Dit voel asof ek almal so goed leer ken.”
Riana bly positief want al voel alles onseker, is daar daagliks wonderwerke wat gebeur. “As jou buurvrou piesangbrood stuur en ’n ander vriend mango’s aflaai. Die wintermiddagson en die baie WhatsApp-oproepe met vriende en familie. Dit voel amper asof ons nou meer gesels.”
FOTO Instagram / Riana Nel
Meer oor: riana nel| sangeres| swangerskap
Jou oplossing vir swartkoppies
#SARIEgesels: Jóú vrae & Leah, Fanie, Katryn se antwoorde